Ερρίκος της Δανίας

Ο Ερρίκος, Πρίγκιπας της Δανίας, γεννημένος ως: Ενρί ντε Λαμπόρντ ντε Μονπεζά Henri de Laborde de Monpezat, (11 Ιουνίου 1934 – 13 Φεβρουαρίου 2018) ήταν μέλος της Δανικής Βασιλικής Οικογένειας και ήταν ο σύζυγος της βασίλισσας Μαργαρίτας Β΄.

 Γεννήθηκε στις 11 Ιουνίου 1934 στην πόλη Ταλένς της Γαλλίας. Ήταν ο γιος του Αντρέ ντε Λαμπόρντ ντε Μονπεζά (1907-1998) και της Ρενέ Ιβόν Ντουρσενό (1908-2001). Το θρήσκευμα της οικογένειάς του ήταν ο Ρωμαιοκαθολικισμός. Ο Ερρίκος πέρασε τα πρώτα πέντε χρόνια της ζωής του στην Γαλλική Ινδοκίνα (σημερινό Βιετνάμ), όπου ο πατέρας του είχε επαγγελματικά ενδιαφέροντα. Στο Ανόι επέστρεψε το 1950, αποφοιτώντας δύο χρόνια αργότερα από εκεί γαλλικό σχολείο δευτεροβάθμιας εκπαίδευσης. Μεταξύ 1952 και 1957 σπούδασε νομικές και πολιτικές επιστήμες στο Πανεπιστήμιο του Παρισιού, ενώ σπούδασε ταυτόχρονα Κινεζική και Βιετναμέζικη γλώσσα στο Εθνικό Ινστιτούτο Ανατολικών Γλωσσών και Πολιτισμών του Παρισιού. Έπειτα, φοίτησε το 1957 στο Χονγκ Κονγκ και το 1958 στη Σαϊγκόν. Τα έτη 1959-1962 υπηρέτησε στο Γαλλικό Στρατό. Αργότερα εντάχθηκε στο Γαλλικό Υπουργείο Εξωτερικών και εργάστηκε στην Γαλλική Πρεσβεία του Λονδίνου από το 1963 ως το 1967. Ο Ερρίκος παντρεύτηκε τη Μαργαρίτα όταν εκείνη ήταν διάδοχος του θρόνου της Δανίας στις 10 Ιουνίου 1967. Το ζεύγος είχε δύο παιδιά: τον Φρειδερίκο, Διάδοχο Πρίγκιπα της Δανίας (1968-), παντρεύτηκε την Μαίρη Ντόναλντσον. Απέκτησαν 4 παιδιά. τον Πρίγκιπα Ιωακείμ (1969-), παντρεύτηκε (1) την Αλεξάνδρα Μάνλεϊ. Απέκτησαν 2 παιδιά. Χώρισαν το 2005; και (2) την Μαρία Καβαλιέ. Απέκτησαν 2 παιδιά.Ο Πρίγκιπας Ερρίκος είχε ως μητρική γλώσσα τα Γαλλικά και ως δεύτερη γλώσσα τα Δανικά. Μιλούσε επίσης, εύγλωτα Αγγλικά, Κινεζικά και Βιετναμέζικα.Τον Αύγουστο του 2017, ο Ερρίκος ανακοίνωσε ότι δεν ήθελε να ταφεί δίπλα στη βασίλισσα, σπάζοντας μια παράδοση 459 ετών. Λίγο αργότερα στις 6 Σεπτεμβρίου 2017, ανακοινώθηκε ότι ο πρίγκιπας Ερρίκος πάσχει από άνοια.Στις 28 Ιανουαρίου 2018, νοσηλεύτηκε στο Νοσοκομείο Ριγσοπιτάιλετ, μετά από επίσκεψη του στην Αίγυπτο. Αργότερα αποκαλύφθηκε ότι είχε καλοήθη όγκο στον αριστερό πνεύμονα. Ωστόσο, η υγεία του επιδεινώθηκε, κάνοντας τον διάδοχο πρίγκιπα Φρειδερίκο να διακόψει την επίσκεψή του στη Νότια Κορέα όπου θα παρακολουθούσε τους Χειμερινούς Ολυμπιακούς Αγώνες του 2018 στο Πιόνγκτσανγκ.Στις 13 Φεβρουαρίου 2018, ο πρίγκιπας Ερρίκος μεταφέρθηκε από το νοσοκομείο στο Παλάτι Φρέντενσμποργκ, όπου οι εκπρόσωποι του παλατιού δήλωσαν ότι επιθυμούσε να περάσει τις υπόλοιπες ημέρες της ζωής του και ότι η κατάσταση του πρίγκιπα παρέμεινε σοβαρή.Ο Ερρίκος πέθανε τελικώς στον ύπνο του στις 13 Φεβρουαρίου 2018 στο Παλάτι Φρέντενσμποργκ, έχοντας δίπλα του την σύζυγό του και τους γιους του. Μετά το θάνατό του, το παλάτι ανακοίνωσε ότι θα υπάρξει ένας μήνας βασιλικού πένθους.Η σορός του Ερρίκου τέθηκε σε λαϊκό προσκύνημα στο Παρεκκλήσι του παλατιού του Κρίστιανσμποργκ, όπου στις επόμενες δύο ημέρες περισσότεροι από 19.000 δανοί προσκύνησαν τη σορό του.Στις 20 Φεβρουαρίου η σορός αποτεφρώθηκε και οι μισές από τις στάχτες του είναι διασκορπισμένες στις δανικές θάλασσες και οι υπόλοιπες θάφτηκαν στο Παλάτι Φρέντενσμποργκ. 11 Ιουνίου 1934 – 10 Ιουνίου 1967:Ο Κόμης* Ενρί ντε Λαμπόρντ ντε Μονπεζά 10 Ιουνίου 1967 – 2005: Η Αυτου Βασιλική Υψηλότητα Πρίγκιπας Ερρίκος της Δανίας 2005 – 14 Απριλίου 2016: Η Αυτου Βασιλική Υψηλότητα Ο Πριγκιπικός Σύζυγος της Δανίας 14 Απριλίου 2016 – 13 Φεβρουαρίου 2018: Η Αυτού Βασιλική Υψηλότητα Πρίγκιπας Ερρίκος της Δανίας* Η χρήση του τίτλου αμφισβητείται Official website Αρχειοθετήθηκε 2018-02-10 στο Wayback Machine. The Ancestry of Henri de Laborde de Monpezat